**Subhash Ghai** (født 24. januar 1945 i Nagpur i India) er en indisk filmregissør, produsent og manusforfatter. Hans mest kjente filmer er blant annet *Kalicharan* (1976), *Karz* (1980), *Khalnayak* (1993), *Pardes* (1997) og *Taal* (1999). Han opprettet *Mukta Arts*, et filmselskap i 1982, og han er kjent som «Bollywoods showmann» grunnet at han lager episke filmer som er storslagne og har et meget rikt sammensatt tematikk.

Liv og karriere
---------------

Subhash Ghai tilhører en punjabisk familie. Hans far var en tannlege som praktiserte i Delhi, og i denne byen fikk også Ghai sin første utdannelse, og tok handelseksamen i Rohtak i Haryana. Deretter flyttet han til Pune i Maharashtra for å gå på Indiske film- og fjernsynsinstitutt (FTII). Etter å ha mottatt sitt diplom begynte han å jobbe i den indiske filmindustrien i 1970.

Egentlig begynte han sin karriere med en heltrolle i filmen *Umang* i 1970, men det solgte dårlig. Faktisk hadde han seks mindre roller i tilsvarende filmer, som *Taqdeer* (1967) og *Aradhana* (1969) før 1970. Hans regidebut kom med filmen *Kalicharan* (1976) som han oppnådde å gjøre grunnet en anbefaling fra Shatrughan Sinha. Filmen ble en av de største indiske filmsuksessene. Per 2005 har han skrevet og regissert 15 filmer og 13 av dem lyktes svært bra. I 1982 startet han et eget filmselskap, *Mukta Arts Private Limited*.

Hans mest kjente filmer på 1980-tallet var *Karz* (1980), *Vidhaata* (1982), *Hero* (1983), *Karma* (1986) og *Ram Lakhan* (1989). Han fikk Filmfares pris for Beste regissør for *Saudagar* (1991) som hadde de kjente skuespillerne Dilip Kumar og Raaj Kumar sammen. Hans film fra 1993, *Khalnayak*, var kontroversiell i sin tid for bruken av den populære sangen *Choli Ke Peeche Kya Hai* og stjernen Sanjay Dutt i hans gjennombruddsrolle.

To av hans filmer fra slutten av 1990-tallet, *Pardes* (1997) (Fremmed) og *Taal* (1999) (Rytmen) ble utgitt internasjonalt og havnet på listen over de tyve fremste filmene i USA i flere uker. Hans følgende filmer, *Yaadein* (2001) og *Kisna* (2005) gjorde det ikke tilsvarende bra. Han tok deretter en pause som regissør til fordel for produksjon av film og fikk god respons på filmene *Aitraaz* (2004), *36 China Town* (2006) og *Apna Sapna Money Money* (2006). Som produsent var de fleste av filmene gjennomsnittlig, unntatt *Iqbal* (2005) som hadde et utmerket manus ved Vipul K Rawal.

I 2006 satte han opp sitt eget filminstitutt, *Whistling Woods International Institute for Films, Media, Animationa and Media Arts*, i Mumbai Instituttet utdanner filmstudenter i ulike aspekter innenfor filmindustrien. Etter tre års pause fra regissering vendte han tilbake i 2008 med *Black & White*, premiere den 7. mars 2008, og senere *Yuvvraaj* som også ble utgitt samme år, men som floppet på kinoene.

Personlig liv
-------------

Ghai er gift med (Rehana Farooqui) Mukta Ghai etter at han hadde navngitt sitt film som 'Mukta Arts'. Han har to døtre, den eldste Meghna Ghai, er direktør for hans drømmeprosjekt, *Whistling Woods International Institute*.

Filomgrafi
----------

1. Yuvvraaj (2008)
2. Black & White (2008)
3. Om Shanti Om (2007) med sangen *Om Shanti Om* ved Karz
4. Good Boy, Bad Boy (2007) (produsent)
5. Apna Sapna Money Money (2006) (produsent)
6. Shaadi Se Pehle (2006) (produsent)
7. 36 China Town (2006) (produsent)
8. Iqbal (2005) (produsent)
9. Kisna: The Warrior Poet (2005)
10. Aitraaz (2004) (produsent)
11. Joggers' Park (2003) (produsent)
12. Yaadein (2001)
13. Taal (1999)
14. Pardes (1997)
15. Trimurti (1995) (produsent)
16. Khalnayak (1993)
17. Saudagar (1991)
18. Ram Lakhan (1989)
19. Karma (1986)
20. Meri Jung (1985)
21. Hero (1983/II)
22. Vidhaata (1982)
23. Krodhi (1981)
24. Karz (1980)
25. Gautam Govinda (1979)
26. Vishwanath (1978)
27. Kalicharan (1976)
28. Aradhana (1969)

Referanser
----------

1. ↑   IdRef ID 160747694[Hentet fra Wikidata]
2. ↑  Profile Arkivert 14. februar 2008 hos Wayback Machine. *Mukta Arts*.
3. ↑  Subhash Ghai unveils dream project IndiaFM, mandag 27. mars 2006.

Eksterne lenker
---------------

* Mukta Arts, offisielt nettsted
* Offisiell biografi
* (en) Subhash Ghai på Internet Movie Database Rediger på Wikidata

* (da) Subhash Ghai på Filmdatabasen Rediger på Wikidata

* (fr) Subhash Ghai på Allociné Rediger på Wikidata

* (en) Subhash Ghai på AllMovie Rediger på Wikidata

* (en) Subhash Ghai hos The Movie Database Rediger på Wikidata
* Whistling Woods International Film School
* Whistling Woods International School of Animation

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA
 |